ગરમથી રાહત માટે દેશભરમાં વરસાદની રાહ જોવાઈ રહી છે. ત્યારે ચોમાસાના વહેલા આગમનની અટકળો વચ્ચે સોમવારે કેરળમાં એકંદરે સારો વરસાદ પડ્યો હતો. જોકે આ વરસાદ પ્રીમોન્સૂન એક્ટિવિટી છે કે પછી મેઘરાજાની સવારીનું વિધિવત આગમન તે અંગે હજુ પણ મતભેદ છે. પ્રાઇવેટ વેધર એજન્સી સ્કાયમેટે ઘોષણા કરી છે કે રાજ્યમાં ચોમાસું પહોંચી ગયું છે. તો ભારતીય હવામાન વિભાગ આ મત સાથે સહમત નથી. તેમનું કહેવું છે કે ચોમાસુ આગામી 24 કલાકમાં એટલે મંગળવારે એન્ટ્રી મારશે.